Η επίδραση των μέσων κοινωνικής δικτύωσης στην καταναλωτική συμπεριφορά πελατών γυμναστηρίων
Creators: name: Πετρίδης, Παρίσης Γεωργίου
Publisher: name: Aristotle University of Thessaloniki
Year: 2023
Subjects: Social media
Κέντρα γυμναστικής
Σχέσεις με πελάτες
Συμπεριφορά καταναλωτή
Φυσική κατάσταση
Αφοσίωση στη μάρκα
Διαφήμιση
Fitness centers
Customer relationships
Consumer behavior
Fitness
Brand loyalty
Advertising

description: Η παρούσα εργασία πραγματεύεται τη σημασία και τον ρόλο των μέσων κοινωνικής δικτύωσης στη συμπεριφορά των πελατών γυμναστηρίων. Με την ανάπτυξη της τεχνολογίας του Web 2.0, το διαδίκτυο και ειδικότερα τα μέσα κοινωνικής δικτύωσης, αποτελούν ένα νέο χώρο διάδρασης του καταναλωτή τόσο με τα άλλα άτομα, όσο και με τις επιχειρήσεις και τις μάρκες. Εφόσον χρησιμοποιηθούν σωστά, τα μέσα κοινωνικής δικτύωσης μπορούν να αποτελέσουν ευκαιρία διαφήμισης, σημαντικό εργαλείο οικοδόμησης σχέσεων με τον καταναλωτή, αλλά και εργαλείο πωλήσεων. Ιδιαίτερα στον τομέα της υγείας και της εκγύμνασης, όπου ο ανταγωνισμός από τα διάφορα κανάλια προώθησης προϊόντων και βίντεο γυμναστικής είναι μεγάλος, τα μέσα κοινωνικής δικτύωσης αποτελούν ένα τρόπο για τις επιχειρήσεις να εντοπίσουν το κοινό τους και εκτός γυμναστηρίου, και να το παρακινήσουν να ασκηθεί. Οι σελίδες άσκησης και υγείας έχουν μεγάλο ποσοστό ακολούθων, γεγονός που υποδεικνύει ευκαιρίες για τα κέντρα γυμναστικής. Σκοπός της μελέτης αυτής ήταν η διερεύνηση της σημασίας και του ρόλου των μέσων κοινωνικής δικτύωσης στη συμπεριφορά των πελατών γυμναστηρίων. Η ανάλυση των αποτελεσμάτων πραγματοποιήθηκε με πίνακες συχνοτήτων και διαγράμματα και διαφορές μεταξύ των μεταβλητών ανιχνεύθηκαν μέσω του ελέγχου χ τετράγωνο ή Fisher test ανάλογα το πλήθος των απαντήσεων και του ελέγχου ANOVA για μεταβλητές που είναι πάνω από δύο κατηγορίες . Η συσχέτιση μεταξύ των ιεραρχικών μεταβλητών διερευνήθηκε μέσω του μη παραμετρικού συντελεστή συσχέτισης Spearman. Γενικότερα, ποικίλουν οι απόψεις και οι πεποιθήσεις των ατόμων οι οποίες είναι χρήσιμο να μελετηθούν περισσότερο. Η ικανοποίηση από την πολιτική χρήσης των social media των γυμναστηρίων επηρεάζεται από ποικίλες παραμέτρους οι οποίες πρέπει να ληφθούν υπ’ όψη από τις επιχειρήσεις.
description: This paper analyzes the importance and role of social media to the consumer behavior of fitness center customers. Due to the rapid growth of Web 2.0 technologies, internet, and in particular, social media, comprise a new space for the consumer to interact with other individuals, as well as businesses and brands. If used wisely, social media can offer opportunities for advertising, an important tool for building customer relationships, and sales too. Particularly in the health and fitness sector, where competition from the various channels of fitness products and videos is intense, social media offer a way for businesses to find their target audience outside of the gym and motivate them to exercise. Fitness and health pages have a big following, a fact that belies underutilized opportunities for fitness centers. The purpose of this study was to investigate the importance and role of social media in the behavior of gym customers. The analysis of the results was carried out with frequency tables and diagrams and differences between the variables were detected through the x-square test or Fisher test depending on the number of responses and the ANOVA test for variables that are more than two categories. Correlation between hierarchical variables were explored through the non-parametric Spearman correlation coefficient. More generally, the opinions and beliefs of individuals vary which would be useful to study more. The satisfaction with the social media use policy of the gyms is influenced by various parameters which must be taken into account by the companies.